Какво трябва да сме направили преди ортодонтско лечение?
Когато решите да стартирате ортодонтско лечение, добре е консултацията с ортодонт да се предшества от посещение при вашия зъболекар. Прави се подробен преглед на зъбите ви и се съставя план на действие. Ако при прегледа се установят кариеси или дефектни обтурации, те задължително трябва да се коригират.  
Зъбите се почистват от зъбен камък и се полират, за да се премахнат натрупани петна и плака.  
Ако имате проблеми с венците, те трябва да бъдат под контрол при старта на ортодонтско лечение. Най-често почистването на зъбите води до спиране на кървенето на венците. Зъболекарят ви може да назначи и специална терапия за овладяване на проблема.